ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ

ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ (ᱟᱨᱚᱵᱤᱠ: الإمارات العربية المتحدة‎ ᱟᱞᱼᱤᱢᱟᱨᱟᱛ ᱟᱞᱼᱟᱨᱚᱵᱤᱭᱟᱦ ᱟᱞᱼᱢᱩᱛᱛᱟᱦᱤᱫᱟᱦ) ᱠᱷᱚᱴᱚ ᱛᱮ ᱟᱢᱤᱨᱟᱛ (ᱟᱨᱚᱵᱤᱠ: الإمارات‎ ᱟᱞᱼᱤᱢᱟᱨᱟᱛ) ᱫᱚ ᱟᱨᱚᱵ ᱩᱯᱚᱫᱤᱯ ᱨᱮᱱᱟᱜ ᱥᱟᱢᱟᱝ ᱢᱩᱪᱟᱹᱫ ᱥᱮᱫ ᱨᱮ ᱢᱮᱱᱟᱜᱼᱟ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱥᱳᱣᱫᱤ ᱟᱨᱚᱵᱽ ᱟᱨ ᱳᱢᱟᱱ ᱥᱟᱶ ᱥᱤᱢᱟᱹᱱᱟ ᱟᱨ ᱠᱟᱛᱟᱨ ᱟᱨ ᱤᱨᱟᱱ ᱫᱤᱥᱚᱢ ᱥᱟᱶ ᱫᱚᱨᱮᱭᱟ ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ ᱫᱚ ᱮᱭᱟᱭ ᱜᱚᱴᱟᱱ ᱟᱢᱤᱨᱟᱛ ᱨᱮᱱᱟᱜ ᱢᱤᱫ ᱥᱮᱢᱞᱮᱫ ᱠᱟᱱᱟ, ᱱᱚᱶᱟ ᱫᱚ ᱟᱵᱩᱫᱷᱟᱵᱤ (ᱡᱟᱦᱟᱸ ᱫᱚ ᱨᱟᱡᱽᱜᱟᱲ ᱦᱤᱥᱟᱹᱵᱽ ᱛᱮ ᱢᱮᱱᱟᱜᱼᱟ), ᱟᱡᱢᱟᱱ, ᱫᱩᱵᱟᱭ, ᱯᱷᱩᱡᱟᱭᱨᱟᱦ, ᱨᱟᱥ ᱟᱞ ᱠᱷᱟᱭᱢᱟ, ᱥᱟᱨᱡᱟ ᱟᱨ ᱩᱢ ᱟᱞ ᱠᱷᱩᱣᱟᱱ ᱤᱫᱤ ᱠᱟᱛᱮᱡ ᱵᱮᱱᱟᱣ ᱟᱠᱟᱱᱟ ᱾ ᱑᱙᱗᱑ ᱥᱮᱨᱢᱟ ᱨᱮ ᱱᱚᱶᱟ ᱟᱢᱤᱨᱟᱛ ᱠᱚ ᱥᱮᱞᱮᱫ ᱫᱤᱥᱟᱹᱢ ᱠᱷᱚᱱ ᱯᱷᱩᱨᱜᱟᱹᱞ ᱞᱮᱱᱟ ᱾ ᱤᱥᱞᱟᱢ ᱫᱤᱥᱚᱢ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱫᱷᱚᱨᱚᱢ ᱟᱨ ᱟᱨᱚᱵᱤᱠ ᱚᱯᱷᱤᱥᱤᱭᱟᱞ ᱯᱟᱹᱨᱥᱤ ᱠᱟᱱᱟ ᱾ ᱟᱢᱤᱨᱟᱛ ᱨᱮᱭᱟᱜ ᱥᱩᱱᱩᱢ ᱡᱚᱜᱟᱣ (reserve) ᱡᱮᱜᱮᱛ ᱨᱮᱱᱟᱜ ᱛᱩᱨᱩᱭᱟᱱ ᱢᱟᱨᱟᱝ ᱟᱨ ᱯᱨᱟᱠᱨᱤᱛᱤᱠ ᱜᱮᱥ ᱨᱮᱱᱟᱜ ᱡᱚᱜᱟᱣ ᱮᱭᱟᱭ ᱢᱟᱨᱟᱝᱼᱟ ᱾ ᱑᱙᱕᱐ ᱥᱮᱨᱢᱟ ᱯᱮᱴᱨᱳᱞᱤᱭᱟᱢ ᱧᱟᱢ ᱞᱟᱦᱟ ᱨᱮ ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ ᱵᱨᱤᱴᱤᱥ ᱥᱟᱨᱠᱟᱨ ᱟᱜ ᱩᱢᱩᱞ ᱨᱮ ᱛᱤᱱᱟᱹᱜ ᱜᱟᱱ ᱨᱮᱜᱮᱡ ᱴᱚᱴᱷᱟ ᱨᱮᱱᱟᱜ ᱥᱮᱢᱞᱮᱫ ᱛᱟᱦᱮ ᱠᱟᱱᱟ ᱾ ᱠᱷᱟᱫᱟᱱ ᱥᱩᱱᱩᱢ ᱥᱤᱞᱯᱳ ᱨᱮᱱᱟᱜ ᱩᱛᱷᱱᱟᱹᱣ ᱥᱟᱶ ᱥᱟᱶ ᱛᱮ ᱱᱚᱶᱟ ᱠᱚ ᱴᱚᱴᱷᱟ ᱦᱚᱸ ᱩᱛᱷᱱᱟᱹᱣ ᱪᱟᱞᱟᱣ ᱮᱱᱟ, ᱚᱱᱟᱛᱮ ᱑᱙᱗᱐ ᱫᱚᱥᱚᱠ ᱨᱮᱱᱟᱜ ᱮᱛᱚᱦᱚᱵ ᱥᱮᱫ ᱟᱢᱤᱨᱟᱛ ᱠᱚ ᱵᱨᱤᱴᱤᱥ ᱪᱟᱪᱞᱟᱣ ᱠᱷᱚᱱ ᱯᱷᱩᱱᱩᱨᱜᱟᱹᱞ ᱞᱮᱱᱟ ᱾ ᱫᱤᱥᱚᱢ ᱨᱮᱱᱟᱜ ᱡᱟᱹᱥᱛᱤ ᱜᱟᱱ ᱠᱷᱟᱫᱟᱱ ᱥᱩᱱᱩᱢ ᱜᱮ ᱟᱵᱩ ᱫᱷᱟᱵᱤ ᱨᱮ ᱧᱟᱢᱚᱜᱼᱟ, ᱚᱱᱟᱛᱮ ᱮᱭᱟᱭ ᱜᱚᱴᱟᱱ ᱟᱢᱤᱨᱟᱛ ᱠᱚ ᱢᱩᱫ ᱨᱮ ᱱᱚᱶᱟ ᱜᱮ ᱥᱟᱱᱟᱢ ᱠᱷᱚᱱ ᱠᱤᱥᱟᱹᱬᱼᱟ ᱾ ᱥᱩᱱᱩᱢ ᱥᱤᱞᱯᱳ ᱠᱷᱟᱹᱛᱤᱨ ᱱᱚᱸᱰᱮᱱᱟᱜ ᱠᱟᱹᱣᱰᱤᱟᱹᱨᱤ ᱟᱨ ᱡᱤᱣᱤᱫᱡᱤᱣᱤ (lifestyle) ᱨᱮᱱᱟᱜ ᱢᱟᱱ ᱡᱮᱜᱮᱛ ᱨᱮᱱᱟᱜ ᱮᱴᱟᱜ ᱫᱤᱥᱚᱢ ᱠᱷᱚᱱ ᱟᱹᱰᱤ ᱪᱮᱛᱟᱱ ᱜᱮᱭᱟ ᱾ ᱟᱨᱚᱵᱽ ᱟᱢᱤᱨᱟᱛ ᱨᱮ ᱟᱭᱢᱟ ᱧᱮᱞ ᱡᱚᱝ ᱞᱮᱠᱟᱱ ᱩᱥᱩᱞ ᱩᱥᱩᱞ ᱫᱚᱞᱟᱱ ᱚᱲᱟᱜ ᱠᱚ ᱢᱮᱱᱟᱜᱼᱟ ᱾ ᱯᱷᱩᱱᱩᱨᱜᱟᱹᱞ ᱨᱮᱱᱟᱜ ᱟᱹᱰᱤ ᱠᱚᱢ ᱚᱠᱛᱚ ᱨᱮᱜᱮ ᱟᱨᱚᱵᱽ ᱟᱢᱤᱨᱟᱛ ᱡᱮᱜᱮᱛ ᱨᱮᱱᱟᱜ ᱩᱛᱷᱱᱟᱹᱣ ᱟᱨ ᱠᱤᱥᱟᱹᱬ ᱫᱤᱥᱚᱢ ᱞᱮᱠᱟᱛᱮ ᱵᱮᱱᱟᱣ ᱨᱟᱠᱟᱵ ᱟᱠᱟᱱᱟ ᱾ ᱱᱟᱜᱟᱢ ᱚᱛᱱᱚᱜ ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ ᱥᱟᱢᱟᱝ ᱛᱟᱞᱢᱟ ᱨᱮ ᱢᱮᱱᱟᱜ ᱟᱠᱟᱫᱟ, ᱱᱚᱶᱟ ᱫᱚ ᱳᱢᱟᱱ ᱩᱯᱚᱫᱚᱨᱮᱭᱟ, ᱯᱟᱹᱨᱥᱤᱭᱟᱹ ᱩᱯᱚᱫᱚᱨᱮᱭᱟ, ᱳᱢᱟᱱ ᱟᱨ ᱥᱟᱣᱫᱤ ᱟᱨᱚᱵᱽ ᱥᱟᱶ ᱥᱤᱢᱟᱹᱱᱟ ᱦᱟᱹᱴᱤᱧ ᱟᱠᱟᱱᱟ ᱾ ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ ᱒᱒°᱓᱐' ᱠᱷᱚᱱ ᱒᱖°᱑᱐' ᱮᱛᱚᱢ ᱟᱨ ᱕᱑° ᱠᱷᱚᱱ ᱕᱖°᱒᱕' ᱥᱟᱢᱟᱝ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱶᱟ ᱫᱤᱥᱚᱢ ᱫᱚ ᱯᱟᱪᱮ, ᱠᱚᱧᱮ ᱟᱨ ᱥᱟᱢᱟᱝᱼᱠᱚᱧᱮ ᱥᱮᱫ ᱥᱟᱣᱫᱤ ᱟᱨᱚᱵᱽ ᱥᱟᱶ ᱕᱓᱐ ᱠᱤᱢᱤ (᱓᱓᱐ ᱢᱟᱭᱤᱞ) ᱟᱨ ᱥᱟᱢᱟᱝᱼᱠᱚᱧᱮ ᱟᱨ ᱮᱛᱚᱢᱼᱥᱟᱢᱟᱝ ᱥᱮᱫ ᱳᱢᱟᱱ ᱥᱟᱶ ᱔᱕᱐ ᱠᱤᱢᱤ (᱒᱘᱐ ᱢᱟᱭᱤᱞ) ᱥᱤᱢᱟᱹᱱᱟ ᱢᱮᱱᱟᱜᱼᱟ ᱾ ᱨᱟᱡᱽᱟᱹᱨᱤ ᱠᱟᱹᱣᱰᱤᱟᱹᱨᱤ ᱦᱮᱡᱽᱥᱮᱱ ᱞᱟᱠᱪᱟᱨ ᱥᱮᱪᱮᱫ ᱰᱮᱢᱚᱜᱽᱨᱟᱯᱷᱤ ᱢᱮᱰᱤᱭᱟ ᱦᱚᱨᱢᱚᱥᱟᱶᱟᱨ ᱟᱨᱦᱚᱸ ᱧᱮᱞ ᱢᱮ ᱵᱟᱨᱦᱮ ᱡᱚᱱᱚᱲ Government portal of the United Arab Emirates Archived ᱒᱐᱒᱐-᱐᱒-᱒᱔ at the Wayback Machine., also known as U.AE Archived ᱒᱐᱒᱕-᱐᱕-᱑᱙ at the Wayback Machine. The World Government Summit – UAE The 2020 World Exposition in UAE "United Arab Emirates". The World Factbook. Central Intelligence Agency. ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ web resources provided by GovPubs at the University of Colorado Boulder Libraries ᱥᱮᱞᱮᱫ ᱟᱨᱚᱵᱽ ᱟᱢᱤᱨᱟᱛ at Curlie United Arab Emirates profile from the BBC News. Wikimedia Atlas of United Arab Emirates World Bank Summary Trade Statistics United Arab Emirates Minister Cabinet 2016 Archived ᱒᱐᱒᱓-᱐᱙-᱒᱐ at the Wayback Machine. Timeline of the United Arab Emirates History from Bronze Age to present day ᱥᱟᱹᱠᱷᱭᱟᱹᱛ